शिक्षा के साथ संस्कार देना शिक्षक का प्रथम कर्तव्य : निर्मल जैन - Hind Watch Media | Most trusted Indian news portal | निगहबान-ए-वतन
Home राज्य उत्तर प्रदेश शिक्षा के साथ संस्कार देना शिक्षक का प्रथम कर्तव्य : निर्मल जैन
सासनी, उत्तर प्रदेश
शिक्षा एक ऐसा धन और शस्त्र है, जिसे जितना बांटोगे उतना ही विस्तृत होगा। इसलिए छात्रों को शिक्षा के साथ संस्कार देना भी एक शिक्षक का सर्वप्रथम कर्तव्य है। शिक्षित व्यक्ति ही देश और समाज में बदलाव ला सकता हैं अशिक्षित तो केवल निरर्थक बातें कर लोगों को दुविधा में डाल सकता है। यह विचार के.एल. जैन इंटर कालेज में अभिनंदन समरोह के दौरान पूर्व प्रबंधक निर्मल कुमार जैन ने प्रकट किए।
उन्होंने छात्र-छात्राओं से सरल और सुलभ तरीके से उच्च शिक्षा प्राप्त करने पर जोर दिया। कार्यक्रम का शुभारंभ पूर्व प्रबंधक द्वारा मां सरस्वती और महावीर के छवि चित्र के सामने दीप जलाकर एवं माल्यार्पण कर किया गया। बच्चों ने सरस्वती वंदना एवं सांस्कृतिक कार्यक्रम प्रस्तुत किए। कुश कटारा द्वारा पूर्व प्रबंधक के जीवन परिचय पर संक्षिप्त प्रकाश डाला गया।
पूर्व प्रधानाचार्य केएम शर्मा एसके जैन, केके जैन, उदयवीर सिंह द्वारा अपने वक्तव्य प्रस्तुत किए। अंबुज जैन ने रोटरी क्लब ऑफ सासनी द्वारा कालेज में लगाए गये प्रोजेक्टर द्वारा श्री जैन के जीवन परिचय के कुछ पलों का चित्रांकन और फिल्मांकन किया। शिक्षकों एवं प्रवंध समिति सदस्यों व पदाधिकारियों ने श्री जैन को चांदी का मुकुट एवं गुलाव की माला पहनाकर उनका अभिनंदन किया।
इस दैरान अजीत कुमार जैन, निर्मल कुमार जैन, प्रधानाचार्य डा। दीपक जैन, योगेन्द्र जैन, विवेक जैन, विशाल जैन, अंजय जैन, अतुल जैन, श्रीमती मनोरानी जैन, लक्ष्मी जैन, अंजू जैन, राजीव भार्गव, वेद भार्गव, दीपेश भार्गव, दाऊदयाल अग्रवाल, छेदीलाल शर्मा, केपी सिंह, सौरभ जैन, धर्मेन्द्र यदुवंशी, शैलेश जैन, मनोज शर्मा, सतीश दिवाकर, मुकेश शर्मा, प्रमोद शर्मा, योगेश आदि मौजूद थे। कार्यक्रम का संचालन शोभित जैन ने किया।
Previous articleहर हाल में एनोस एक्का की सीट बचाना चाह रही है झारखंड पार्टी
Next articleसांसद दिवाकर ने श्रम कानूनों की मांगी जानकारी